CELEX: 32016R0669
Language: mt
Date: 2016-04-28 00:00:00
Title: Regolament ta' Implimentazzjoni tal-Kummissjoni (UE) 2016/669 tat-28 ta' April 2016 li jemenda r-Regolament (UE) Nru 808/2014 fir-rigward tal-emenda u l-kontenut tal-programmi tal-iżvilupp rurali, il-pubbliċità għal dawn il-programmi, u r-rati tal-konverżjoni għal unitajiet tal-bhejjem

29.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 115/33
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/669
   tat-28 ta' April 2016
   li jemenda r-Regolament (UE) Nru 808/2014 fir-rigward tal-emenda u l-kontenut tal-programmi tal-iżvilupp rurali, il-pubbliċità għal dawn il-programmi, u r-rati tal-konverżjoni għal unitajiet tal-bhejjem
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (1), u b'mod partikolari l-Artikolu 8(3), l-Artikoli 12 u 41 u l-Artikolu 66(5) tiegħu,
   Billi:
   
               (1)
            
            
               L-Artikolu 4(2) tar-Regolament ta' Implimentazzjoni tal-Kummissjoni (UE) Nru 808/2014 (2) jistabbilixxi l-għadd massimu ta' emendi fil-programmi tal-iżvilupp rurali li l-Istati Membri jistgħu jressqu lill-Kummissjoni. Meta l-appoġġ ikollu l-għamla ta' strument finanzjarju, għandhom japplikaw regoli speċifiċi ħalli l-Istati Membri jingħataw il-flessibbiltà meħtieġa fl-implimentazzjoni tal-istrument finanzjarju. Għaldaqstant l-għadd massimu ta' emendi fil-programm ma jgħoddx għall-emendi relatati mal-programmazzjoni tal-istrumenti finanzjarji.
            
         
               (2)
            
            
               L-Artikolu 9 tar-Regolament ta' Implimentazzjoni tal-Kummissjoni (UE) Nru 808/2014 jistabbilixxi regoli għall-konverżjoni tal-unitajiet, inklużi d-dispożizzjonijiet dwar ir-rati tal-konverżjoni tad-diversi kategoriji ta' annimali għal unitajiet tal-bhejjem. Għandu jiġi ċċarat li dawn ir-rati tal-konverżjoni ma japplikawx biss għall-impenji tat-trobbija ta' razez lokali fil-periklu li jintilfu għall-biedja iżda għal kull impenn relatat mal-bhejjem skont l-Artikoli 28, 29 u 34 tar-Regolament (UE) Nru 1305/2013.
            
         
               (3)
            
            
               Il-punt 8(2) tal-Parti 1 u l-punt 5(2) tal-Parti 2 tal-Anness I tar-Regolament ta' Implimentazzjoni tal-Kummissjoni (UE) Nru 808/2014 jistabbilixxu ċertu regoli dwar id-deskrizzjoni tal-miżuri fil-programmi tal-iżvilupp rurali u l-oqfsa nazzjonali. Meta l-appoġġ ikollu l-għamla ta' strument finanzjarju, għandhom japplikaw regoli speċifiċi ħalli l-Istati Membri jkollhom il-flessibbiltà meħtieġa fl-implimentazzjoni tal-istrument finanzjarju.
            
         
               (4)
            
            
               L-Anness II tar-Regolament (UE) Nru 808/2014 jiddefinixxi r-rati tal-konverżjoni tal-annimali għall-unitajiet tal-bhejjem imsemmija fl-Artikolu 9 jipprovdi li dawk ir-rati tal-konverżjoni jistgħu jiġu miżjuda għall-kategoriji kollha li hemm fit-tabella u jitnaqqsu għal tjur ieħor, filwaqt li titqies l-evidenza xjentifika li trid tiġi spjegata u ġġustifikata kif jixraq fil-programmi tal-iżvilupp rurali. L-Istati Membri għandhom jingħataw il-possibbiltà li jnaqqsu dawk ir-rati tal-konverżjoni mhux biss għal “tjur tal-irziezet ieħor” iżda għal kull kategorija li hemm fit-tabella meta dan ikun ġustifikat u bbażat fuq l-evidenza xjentifika.
            
         
               (5)
            
            
               Il-punt 2.2 tal-Parti 1 tal-Anness III tar-Regolament ta' Implimentazzjoni tal-Kummissjoni (UE) Nru 808/2014 jistabbilixxi r-rekwiżiti minimi għall-informazzjoni u l-azzjonijiet pubbliċitarji mill-benefiċjarji waqt l-implimentazzjoni ta' operazzjoni. Il-punt 2.2(b) jipprevedi rekwiżiti differenti skont l-ammont totali ta' appoġġ pubbliku. Għandu jiġi stabbilit livell limitu uniku ta' EUR 50 000 ħalli jkunu żgurati rekwiżiti proporzjonati u armonizzati. Barra minn hekk, sabiex titqies in-natura partikolari ta' dawn il-miżuri relatati maż-żona u mal-annimali u miżuri oħrajn li ma jikkonċernawx l-investimenti, l-Istati Membri għandhom jitħallew jiddeċiedu jekk dawn il-miżuri għandhomx ikunu kkonċernati mill-obbligi ta' informazzjoni.
            
         
               (6)
            
            
               Għalhekk ir-Regolament (UE) Nru 808/2014 għandu jiġi emendat skont dan.
            
         
               (7)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Iżvilupp Rurali,
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) Nru 808/2014 jiġi emendat kif ġej:
   
               (1)
            
            
               Fit-tielet subparagrafu tal-Artikolu 4(2), jiżdied dan il-punt (e) li ġej:
               
                           “(e)
                        
                        
                           f'każ ta' emendi relatati mal-istrumenti finanzjarji li ssir referenza għalihom fl-Artikolu 37 tar-Regolament (UE) Nru 1303/2013.”
                        
                     
         
               (2)
            
            
               L-Artikolu 9 jinbidel b'dan li ġej:
               “Artikolu 9
               1.   Meta l-impenji skont l-Artikoli 28, 29 u 34 tar-Regolament (UE) Nru 1305/2013 ikunu jirreferu għal unitajiet tal-bhejjem, għandhom japplikaw ir-rati tal-konverżjoni tal-bosta kategoriji tal-annimali għal unitajiet tal-bhejjem kif stabbiliti fl-Anness II.
               2.   Meta l-impenji skont l-Artikoli 28, 29 u 34 tar-Regolament (UE) Nru 1305/2013 jiġu espressi f'unitajiet differenti minn dawk stipulati fl-Anness II ta' dak ir-Regolament, l-Istati Membri jistgħu jikkalkulaw il-pagamenti abbażi ta' dawk l-unitajiet l-oħra. F'dan il-każ, l-Istati Membri għandhom jiżguraw il-konformità mal-ammonti massimi fis-sena eliġibbli għall-appoġġ tal-FAEŻR kif stipulati f'dak l-Anness.
               3.   Ħlief għall-pagamenti għall-impenji tat-trobbija ta' razez lokali f'perikolu li jinqerdu mill-biedja msemmijin fl-Artikolu 28(10)(b) tar-Regolament (UE) Nru 1305/2013, il-pagamenti skont l-Artikoli 28, 29 u 34 ta' dak ir-Regolament ma jistgħux jingħataw skont l-unità tal-bhejjem.”
            
         
               (3)
            
            
               L-Anness I huwa emendat kif stipulat fl-Anness I ta' dan ir-Regolament;
            
         
               (4)
            
            
               L-Anness II jinbidel bit-test tal-Anness II ta' dan ir-Regolament.
            
         
               (5)
            
            
               L-Anness III huwa emendat kif stipulat fl-Anness III ta' dan ir-Regolament.
            
         Artikolu 2
   Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' April 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 487.
   
      (2)  Ir-Regolament ta' Implimentazzjoni tal-Kummissjoni (UE) Nru 808/2014 tas-17 ta' Lulju 2014 li jistabbilixxi r-regoli għall-applikazzjoni tar-Regolament (UE) Nru 1305/2013 tal-Parlament Ewropew u tal-Kunsill dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (ĠU L 227, 31.7.2014, p. 18).
   
      ANNESS I
      L-Anness I tar-Regolament ta' Implimentazzjoni (UE) Nru 808/2014 huwa emendat kif ġej:
      
                  (1)
               
               
                  Fil-punt 8(2) tal-Parti 1, il-punt (c) jinbidel b'dan li ġej:
                  
                              “(c)
                           
                           
                              il-kamp ta' applikazzjoni, il-livell ta' appoġġ, il-benefiċjarji eliġibbli, u meta rilevanti, il-metodoloġija għall-kalkolu tal-ammont jew ir-rata tal-appoġġ maqsuma skont is-submiżura u/jew it-tip ta' operazzjoni meta meħtieġ. Għal kull tip ta' operazzjoni jiġu speċifikati l-ispejjeż eliġibbli, il-kundizzjonijiet tal-eliġibbiltà, l-ammonti applikabbli, u r-rati tal-appoġġ u l-prinċipji għall-istabbiliment tal-kriterji tal-għażla. Meta l-appoġġ jingħata għal strument finanzjarju implimentat skont il-punti (a) u (b) tal-ewwel subparagrafu tal-Artikolu 38(4) tar-Regolament (UE) Nru 1303/2013, issir deskrizzjoni tat-tip ta' strument finanzjarju, il-kategoriji ġenerali tal-benefiċjarji finali, il-kategoriji ġenerali tal-ispejjeż eliġibbli, il-livell massimu ta' appoġġ u l-prinċipji għall-istabbiliment tal-kriterji tal-għażla.”
                           
                        
            
                  (2)
               
               
                  Fil-punt 5(2) tal-Parti 2, il-punt (c) jinbidel b'dan li ġej:
                  
                              “(c)
                           
                           
                              il-kamp ta' applikazzjoni, il-livell ta' appoġġ, il-benefiċjarji eliġibbli, u meta rilevanti, il-metodoloġija għall-kalkolu tal-ammont jew ir-rata tal-appoġġ maqsuma skont is-submiżura u/jew it-tip ta' operazzjoni meta meħtieġ. Għal kull tip ta' operazzjoni jiġu speċifikati l-ispejjeż eliġibbli, il-kundizzjonijiet tal-eliġibbiltà, l-ammonti applikabbli, u r-rati tal-appoġġ u l-prinċipji għall-istabbiliment tal-kriterji tal-għażla. Meta l-appoġġ jingħata għal strument finanzjarju implimentat skont il-punti (a) u (b) tal-ewwel subparagrafu tal-Artikolu 38(4) tar-Regolament (UE) Nru 1303/2013, issir deskrizzjoni tat-tip ta' strument finanzjarju, il-kategoriji ġenerali tal-benefiċjarji finali, il-kategoriji ġenerali tal-ispejjeż eliġibbli, il-livell massimu ta' appoġġ u l-prinċipji għall-istabbiliment tal-kriterji tal-għażla.”
                           
                        
            
   
      ANNESS II
      
         
            “ANNESS II
            
               Ir-rata tal-konverżjoni tal-annimali għal unitajiet tal-bhejjem (“LU”) imsemmija fl-Artikolu 9(1) u (2).
            
            
                        
                                    (1)
                                 
                                 
                                    Barrin, baqar u annimali bovini oħra li jaqbżu s-sentejn, u annimali ekwini li jaqbżu s-sitt xhur
                                 
                              
                     
                        1,0 LU
                     
                  
                        
                                    (2)
                                 
                                 
                                    Annimali bovini minn sitt xhur sa sentejn
                                 
                              
                     
                        0,6 LU
                     
                  
                        
                                    (3)
                                 
                                 
                                    Annimali bovini taħt is-sitt xhur
                                 
                              
                     
                        0,4 LU
                     
                  
                        
                                    (4)
                                 
                                 
                                    Nagħaġ u mogħoż
                                 
                              
                     
                        0,15 LU
                     
                  
                        
                                    (5)
                                 
                                 
                                    Majjali nisa għat-tgħammir > 50Kg
                                 
                              
                     
                        0,5 LU
                     
                  
                        
                                    (6)
                                 
                                 
                                    Ħnieżer oħra
                                 
                              
                     
                        0,3 LU
                     
                  
                        
                                    (7)
                                 
                                 
                                    Tiġieġ għall-bajd
                                 
                              
                     
                        0,014 LU
                     
                  
                        
                                    (8)
                                 
                                 
                                    Tjur tal-irziezet ieħor
                                 
                              
                     
                        0,03 LU
                     
                  
                        Għall-kategoriji jew għas-sottokategoriji tal-annimali f'din it-tabella, ir-rati tal-konverżjoni jistgħu jiġu miżjuda jew imnaqqsa b'mod eċċezzjonali, filwaqt li titqies l-evidenza xjentifika li għandha tiġi spjegata u ġġustifikata kif jixraq fil-programmi tal-iżvilupp rurali.
                        B'mod eċċezzjonali jistgħu jiżdiedu kategoriji oħrajn tal-annimali. Ir-rati tal-konverżjoni għal kategoriji bħal dawn għandhom jiġu stabbiliti meta jitqiesu ċ-ċirkostanzi partikolari u l-evidenza xjentifika li għandha tiġi spjegata u ġġustifikata kif jixraq fil-programmi tal-iżvilupp rurali.”
                     
                  
      
   
   
      ANNESS III
      Fil-punt 2.2 tal-Parti 1 tal-Anness III tar-Regolament ta' Implimentazzjoni (UE) Nru 808/2014, il-punt (b) jinbidel b'dan li ġej:
      
         
                     “(b)
                  
                  
                     għall-operazzjonijiet li ma jaqgħux taħt il-punt (c), l-appoġġ pubbliku totali li jkun jaqbeż il-EUR 50 000, tal-inqas iqiegħed powster (mhux iżgħar minn A3) jew plakka b'informazzjoni dwar il-proġett, li tenfasizza l-appoġġ finanzjarju mill-Unjoni, u f'post fejn il-pubbliku jkun jista' jaqraha. Madankollu l-Istati Membri jistgħu jiddeċiedu li dan ir-rekwiżit ma japplikax għal operazzjonijiet skont il-punti (a) u (b) tal-Artikolu 21(1) (li jikkonċerna d-dħul mitluf u l-ispejjeż tal-manutenzjoni) u l-Artikoli 28 sa 31, 33, 34 u 40 tar-Regolament (UE) Nru 1305/2013, jew jistgħu jiddeċiedu li għal dawk l-operazzjonijiet, dak il-livell limitu għandu jiżdied. L-Istati Membri jistgħu jiddeċiedu wkoll li dan ir-rekwiżit ma għandux japplika għal operazzjonijiet oħra li ma jirriżultawx f'investiment meta, minħabba n-natura tal-operazzjoni ffinanzjata, ma jkunx jista' jiġi identifikat post xieraq għall-powster jew għall-plakka, jew jistgħu jiddeċiedu li għal dawk l-operazzjonijiet, dak il-livell limitu għandu jiżdied. Il-plakka spjegatorja għandha titqiegħed fil-binja tal-gruppi għall-azzjoni lokali ffinanzjati mil-LEADER;”